Georgia a celebrat Ziua Independenței, marcînd 106 ani de la declararea primei republici democratice independente și 33 de ani de la restabilirea independenței.
În Piața Libertății din Tbilisi a avut loc o ceremonie festivă, la care au participat demnitari de rang înalt, inclusiv președintele Salome Zourabichvili și prim-ministrul Irakli Kobakhidze. Ceremonia a inclus o paradă militară impresionantă și un show aerian.
Președinta Georgiei, Salome Zourabichvili, care a participat la ceremonia festivă din Piața Libertății din Tbilisi, a exprimat felicitări poporului georgian. În adresarea sa, Zourabichvili a menționat că nimeni nu poate obliga Georgia de astăzi să se întoarcă la a trăi sub credințele, dogmele și cătușele altora.
Și președinta țării noastre, Maia Sandu a adresat un mesaj de felicitare poporului din Georgia de Ziua Independenței.
„În timp ce lumea este martoră a angajamentului vostru ferm față de valorile democratice, eforturile voastre de a proteja democrația rezonează cu mult dincolo de granițele voastre. Moldova este solidară cu voi”, a scris ea pe platforma X.
Georgia și-a proclamat independența la 26 mai 1918.